**Խնդիր ԱԱՀ-ի վերաբերյալ**

ԱԱՀ վճարող համարվող առևտրային կազմակերպությունը հանդիսանում է ԱԱՀ-ի ամսական հարկ վճարող: 2013 թվականի օգոստոս ամսին կազմակերպության կողմից կատարվել են հետևյալ գործառ­նությունները.

1. ***Ապրանքերի ներմուծում, ընդ որում.***

ա) ներմուծված ապրանքների արժեքը, համաձայն հաշիվ-ապրանքագրի (Invoice-ի) կազմել է 8,000 ԱՄՆ դոլար (ներմուծման օրվա դրությամբ ՀՀ կենտրոնական բանկի կողմից մեկ ԱՄՆ դոլարի համար սահմանված դրամի փոխարժեքը կազմել է 380 դրամ).

բ) մաքսային մարմնի կողմից ապրանքների մաքսային արժեքը գնահատվել է 5,000 հազար դրամ.

գ) ներմուծված ապրանքների համար մաքսային մարմնի կողմից մաքսատուրքը և ԱԱՀ-ն հաշվարկվել և գանձվել է ՀՀ օրենսդրությամբ սահմանված կարգով (հիշյալ ապրանքները ակ­ցի­զային հարկով չեն հարկվում):

1. ***ՀՀ տարածքում ապրանքերի ձեռքբերում, ընդ որում.***

ա) 3,600 հազար դրամ ընդհանուր արժողությամբ ապրանքներ ձեռք են բերվել ԱԱՀ վճարող չհան­դիսացող անձից, որի դիմաց մատակարարի բանկային հաշվին ամբողջությամբ կա­տարվել է վճարում.

բ) 4,200 հազար դրամ ընդհանուր արժողությամբ ապրանքներ (ներառյալ` ԱԱՀ-ն) ձեռք են բերվել ԱԱՀ վճարող հանդիսացող անձից, որի դիմաց մատակարարի բանկային հաշվին 2013թ. օգոստոս ամսին կատարվել է վճարում` 2,400 հազար դրամ, մնացած 1,800 հազար դրամը բանկային փոխանցմամբ վճարվել է 2013թ. դեկտեմբեր ամսին.

գ) 108 հազար դրամ ընդհանուր արժողությամբ ապրանքներ (ներառյալ` ԱԱՀ-ն) ձեռք են բերվել ԱԱՀ վճարող հանդիսացող անձից` մեկ գործարքով, որի դիմաց ձեռքբերման պահին կատար­վել է վճարում` ամբողջ պարտավորության չափով.

դ) 1,200 հազար դրամ բանկային փոխանցմամբ վճարում է կատարվել մատակարարին` 2013թ. մարտ ամսին նրանից ձեռք բերված ապրանքների գծով կրեդիտորական պարտքը մա­րելու նպատակով (մատակարարի կողմից 2013թ. մարտ ամսին մատակարարի կողմից ապրանքների մատակարարման գործարքի գծով ՀՀ օրենսդրությամբ սահմանված կարգով դուրս է գրվել հարկային հաշիվ).

ե) 5,400 հազար դրամ արժողությամբ ապրանքներ (ներառյալ ԱԱՀ-ն) ձեռք են բերվել ԱԱՀ վճարող հանդիսացող անձանցից` ապրանքափոխանակության միջոցով (փոխադարձ վճա­րում­ներ կողմերի միջև չեն կատարվել).

զ) Կազմակերպությունը 2013թ. օգոստոս ամսին ձեռք է բերել մարդատար ավտոմեքենա` հաշ­վապահի ծառայողական օգտագործման համար` 6,600 հազար դրամ (ներառյալ ԱԱՀ-ն), որի դիմաց ԱԱՀ վճարող հանդիսացող մատակարարին բանկային փոխանցման միջոցով կան­խա­վճարի կարգով 1,800 հազար դրամի չափով վճարվել էր 2013թ. մայիս ամսին, իսկ մնացած 4,800 հազար դրամը պետք է վճարի 2013թ. դեկտեմբեր ամսին:

1. ***ՀՀ տարածքում ապրանքերի իրացում, ընդ որում.***

ա) 7,000 հազար դրամ արժողությամբ ապրանքներ (ԱԱՀ-ն` 1,400 հազար դրամ) իրացվել են ՀՀ-ում մեծածախ առևտուր կազմակերպելու միջոցով` հարկային հաշիվների դուրսգրմամբ.

բ) 6,000 հազար դրամի (վաճառքի արժեք) ապրանքներ իրացվել են ՀՀ տարածքում` մանրածախ առևտրի միջոցով: Այս ապրանքները հարկվում են ԱԱՀ-ով.

գ) Կազմակերպությունը 2013թ. օգոստոսին Հայաստանի Հանրապետության մաքսային սահ­մանից դուրս «Արտահանում` ազատ շրջնառության համար» մաքսային ռեժիմով արտահանել է 2800 հազար դրամի հատուցման արժեքով ապրանքներ:

Բոլոր դուրսգրված և ստացված հարկային հաշիվները հանդիսացել են «Ավելացված արժեքի հարկի մասին» ՀՀ օրենքով սահմանված կարգով դուրս գրված հարկային հաշիվներ, որոնց գծով սահմանված կարգով հաշվառման վայրի հարկային տեսչություն են ներկայացվել տեղեկություններ:

**Պահանջվում է.**

2013 թվականի օգոստոս ամսին կատարված` վերոհիշյալ գործառնությունների հիման վրա որոշել բյուջե վճարման ենթակա ԱԱՀ-ի գումարը (կամ գերավճարի գումարը, եթե այն առաջանում է) և լրացնել 2013թ. օգոստոս ամսվա ԱԱՀ-ի հաշվարկը (հաշվարկի ձևը կցվում է):